સોશિયલ મીડિયા પર ચર્ચિત બનેલાં દાદી-પૌત્રીએ શું કહ્યું?\nદાદી-પૌત્રીની વર્ષ 2007 અને વર્તમાનની તસવીર

આ તસવીર અમદાવાદના સિનિયર ફોટો જર્નાલિસ્ટ કલ્પિત ભચેચે વર્ષ 2007માં ખેંચી હતી. 

આ તસવીરમાં નવમાં ધોરણમાં ભણતાં વિદ્યાર્થિની વૃદ્ધાશ્રમમાં તેમનાં દાદીને જોઈને ધ્રૂસકે ધ્રૂસકે રડી પડ્યાં હતાં.

આ તસવીર 19મી ઑગસ્ટે બીબીસીએ પ્રકાશિત કરી, ત્યારબાદ ઇન્ટરનેટ પર ખૂબ જ શેર થઈ હતી અને લોકો તેના વિશે ચર્ચા કરી રહ્યાં હતાં.

સોશિયલ મીડિયામાં ચર્ચાનો વિષય બનેલી આ તસવીરમાં જે દાદી જોવા મળી રહ્યાં છે, તે દમયંતી પંચાલ છે અને પૌત્રી ભક્તિ પંચાલ છે.

આ સમગ્ર ઘટના રાષ્ટ્રીય સ્તર પર ઇન્ટરનેટના માધ્યમથી ચર્ચાનો વિષય બની, ત્યાર બાદ પહેલી વાર દમયંતી પંચાલ અને ભક્તિ પંચાલે બીબીસી ગુજરાતી સાથે ખાસ ફેસબુક લાઇવમાં વાતચીત કરી હતી અને પોતાની લાગણી વ્યક્તિ કરી હતી.

'જાણો પછી ટિપ્પણી કરો'

આ તસવીર વિશે ભક્તિ પંચાલે (લગ્ન બાદ ત્રિવેદી) કહ્યું, "મને ખબર હતી કે એ કાર્યક્રમમાં મારા દાદી આવશે પરંતુ તેમને અચાનક જોઈને મારાથી રડી જવાયું હતું."

"આજે પણ મારા બા જોડે એવા જ સંબંધ છે, જેવા પહેલાં હતાં."

"આજે પણ બા ઘરે આવે છે અને આજે પણ બા જ્યારે મારા ઘરેથી જાય, ત્યારે મને રડવું આવે છે."

"મારાં ઘરે હું મારા પતિ અને દીકરી સાથે રહીએ છીએ."

"સ્વાભાવિક છે કે ઘરે કોઈ સ્વજન રોકાઈને જાય તો પણ રડવું આવે, ત્યારે આ તો મારા દાદી છે, એટલે એમને જોઈને રડવું તો આવે જ."

બુધવારે ભક્તિ તથા દમયંતીબહેને મીડિયા સાથે વાત કરી

ભક્તિ ઉમેરે છે, "ઘરથી અલગ રહેવાનો નિર્ણય દાદીએ જ કર્યો હતો."

"દાદી અહીંયા અગિયાર વર્ષથી રહે છે. તેમને આ પરિવાર ખૂબજ ગમે છે." 

"સોશિયલ મીડિયામાં મારાં માતા-પિતા વિશે જે કંઈ પણ લખાયું છે હું તેનાથી નારાજ છું."

"લોકોએ એ બાબતને જાણવાની જરૂર હતી કે આ સમગ્ર પ્રસંગ શું હતો."

"લોકો મારા માટે દયા બતાવે છે તે સારી વાત છે, પરંતુ લોકોએ જાણ્યું નહીં કે હકીકત શું છે. મારે એટલું જ કહેવું છે કે તમે વિગત જાણો અને બાદમાં જ ટ્વીટ કરો."

તમે આ વાંચ્યું કે નહીં?

દાદી દમયંતીબહેન પંચાલ સાથે પૌત્રી ભક્તિ પંચાલ ત્રિવેદી

આ સમગ્ર ઘટના અને તસવીર વિશે દમયંતીબહેન પંચાલે કહ્યું, "મારા દીકરા માટે કે મારી પૌત્રી માટે લોકો જે કંઈ પણ બોલ્યા તેનાથી મને ખોટું લાગ્યું છે."

"હું અનિચ્છાએ અહીંયા આવી ન હતી." 

"મેં ત્યારે પણ કહ્યું હતું કે હું મારી મરજીથી જ અહીંયા રહું છું."

આ તસવીર લેનાર ફોટોજર્નાલિસ્ટ કલ્પિત ભચેચે જણાવ્યું હતું  "વર્ષ...\n\ntl;dr:
BBC ગુજરાતીએ 19મી ઑગસ્ટે 'વર્લ્ડ ફોટોગ્રાફી ડે'ની ઊજવણીના ભાગરૂપે ગુજરાતના વિવિધ અખબારોમાં કામ કરતા ફોટો જર્નાલિસ્ટ્સને તેમની યાદગાર તસવીર શેર કરવા જણાવ્યું હતું.